Amt Stood

Dat Amt Stood weer en Verwaltungsrebeed in Bremen-Veern un in dat Königriek Hannover mit Seet in Gothenborg (vör 1743 Stood) binnen de Landdrostie Stood. Dor hett groff dat Rebeed von de hüdigen Gemeen Gothenborg un de Öörd in’n Süden von de hüdige Gemeen Stood tohöört.

Dat Leid över dat Amt harr en Amtmann, de twete Beamte weer bet 1816 de Amtsschriever.

 Geografie 

In’n Noorden von dat Amt legen dat Grevengericht Bützfleet un dat Amt Wischhoben, in’n Oosten de Stadt Stood un dat Grevengericht Oolland, in’n Süüdoosten dat Gericht Hornborg, in’n Süden dat Amt Harsfeld, in’n Süüdwesten dat Gericht Swing un in’n Westen dat Amt Himmelpoorten (Stand 1848).

 Historie 

Dat Amt Stood is na’n Dörtigjohrigen Krieg un de Säkularisation ut den Besitt von de Kloosters in Stood billt worrn.

1848 weer dat Amt so 60,00 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. 1813 müssen de Franzosen dat Amt denn opgeven un de ole Stand is wedderkamen.

To’n 1. Januar 1847 hett dat Amt Stood-Gothenborg de Dörpschop Hagen von dat Amt Harsfeld tokregen.Christian H. Ebhardt: Gesetze, Verordnungen und Ausschreiben für das Königreich Hannover. 1846–1850. Vandenhoeck und Ruprecht, Göttingen 1851, Sied 157

An’n 18. März 1850 is dat Gericht Swing dör Verordnung von dat Königriek Hannover oplööst un Deel von dat Amt Stood-Gothenborg worrn.Christian H. Ebhardt: Gesetze, Verordnungen und Ausschreiben für das Königreich Hannover. Jänecke, 1851, Sied 173

Bi de bi de Verwaltungs- un Justizreform an’n 1. Oktober 1852 hett dat Amt de Göder Kochshoff un Neehoff un de Eilannen in de Elv an dat Amt Jörk afgeven un von dat Amt Harsfeld de Böörd Mulsen mit de Dörper Aasp, Eßel, Groot un Lüttjen Freenbeek, Hogenmoor, Kutenhult, Mulsen, Soors un Wehl tokregen.Hannoversche Gesetzgebung über Staats- und Gemeinde-Verwaltung. Helwing, 1852, Sied 68, http://books.google.de/books?id=8ihGAAAAcAAJ&pg=PA68 Mit Verordnung von’n 28. September 1852 hett dat Amt Stood ok noch de Öörd Stodermoor un Schölisch un den Dööshoff tokregen, de vörher to dat Amt Wischhoben höört harrn, un dat Gericht Brunshusen, dat vörher to dat Grevengericht Bützfleet tohöört harr.Hannoversche Gesetzgebung über Staats- und Gemeinde-Verwaltung. Helwing, 1852, Sied 80b

As Gericht för dat Amt is to’n 1. Oktober 1852 dat Amtsgericht Bützfleet inricht worrn.

Bi de Verwaltungsreform 1859 is dat Amt Stood denn Deel von dat Amt Himmelpoorten worrn.

 Öörd Stand 1848 

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich egenstännig.

  Oort  Lüüd  Hüüs  Aard  Status 1  Gothenborg  244  41  Dörp  Gemeen   Dullern  11  1  Möhl   Domään Gothenborg  6  1  Domään  ahn Gemeen 2  Barg  41  6  Dörp  Gemeen 3  Thun (Groot Thun/Lütt Thun)  34  6  Dörp 4  Riensföör  43  7  Dörp 5  Kamp  557  99  Dörp  Gemeen   Vörwark Kamp  6  1  Vörwark  ahn Gemeen 6  Haddörp  51  8  Dörp  Gemeen 7  Steernbarg  15  2  Hööv  Gemeen 8  Villah  28  5  Hööv 9  Bockhorst  11  2  Hööv 10  Hahl  20  5  Hööv 11  Hogendoor  404  71  Vörstadt  keen Gemeen 12  Swartenbarg un Hogenwedel  255  39  Vörstadt 13  Schipperdoor  137  26  Vörstadt 14  Vör dat Kedener- un Soltdoor  12  3  enkelte Hüüs 15  Wiepenkathen  170  29  Dörp  Gemeen   Parlbarg  36  6  Hoff 16  Wittenmoor  58  10  Moorkolonie  Gemeen 17  Stodersand  19  2  Hoff  keen Gemeen 18  Kochshoff  8  1  Domanialgood  ahn Gemeen 19  Neehoff  9  1  Domanialgood  ahn Gemeen 20  Hagen  184  30  Dörp  Gemeen

 Inwahnertall 

 Amtlüüd 

 1754–1757: Oberhauptmann Johann Wilhelm Ludwig von Berlepsch
 ~1760: Carl Friedrich Meiners
 1765–1797: Melchior Siegfried Hofmeister
 1798–1827: Heinrich Friedrich Albrecht Meyer
 ~1840: Otto-Christian von Gruben
 –1859: Johann Caspar Peter Fischer

 Amtsschrievers 

 1754–: Georg Ernst Biehle

 Footnoten 

Kategorie:Amt
Kategorie:Kurförstendom Hannover
Kategorie:Königriek Hannover
Kategorie:Gifft dat nich mehr